ຜົນກະທົບຈາກ ການຂຸດຄົ້ນບໍ່ແຮ່ ຕໍ່ຊີວິດການເປັນຢູ່ ຂອງປະຊາຊົນລາວ ນັບມື້ນັບເພີ້ມຂຶ້ນ
ສະມາ​ຊິກ​ສະພາ​ແຫ່ງ​ຊາດ​ ລາວ​​ວ່າສໍາ​ປະທານ​ທີ່​ດິນ ເພື່ອ​ຂຸດ​ຄົ້ນ​ແຮ່​ທາດ​ສົ່ງ​ຜົນ ​ກະທົບ​ຕໍ່​ຊີວິດ​ການ​ເປັນ​ຢູ່​ຂອງ ​ປະຊາຊົນຫຼາຍ​ຂຶ້ນ.
ສະມາຊິກສະພາແຫ່ງຊາດລາວຢືນຢັນວ່າ ສໍາປະທານທີ່ດິນ ເພື່ອການຂຸດຄົ້ນແຮ່ທາດ ໄດ້ສົ່ງ ຜົນກະທົບຕໍ່ສະພາບຊີວິດການເປັນຢູ່ຂອງປະຊາຊົນ ຢ່າງກວ້າງຂວາງຫຼາຍຂຶ້ນນັບມື້ ທ່ານວິເສດ ສະແຫວງສຶກສາ ຮອງຫົວໜ້າຫ້ອງວ່າການສະພາ ແຫ່ງຊາດລາວ ຖະແຫຼງລາຍງານ ວ່າ ໃນຊ່ວງຂອງການປະຊຸມສະ ໄໝສາມັນຄັ້ງທີ່ 3 ຂອງສະພາ ແຫ່ງຊາດຊຸດທີ່ 7 ທີ່ດໍາເນີນກອງ ປະຊຸມລະຫວ່າງວັນທີ 20 ມິຖຸນາ ຫາວັນທີ່ 13 ກໍລະກົດທີ່ຜ່ານມາ ຫ້ອງວ່າການສະພາແຫ່ງຊາດໄດ້ ຮັບການປະກອບຄວາມຄິດເຫັນ ແລະການຮ້ອງຮຽນຈາກປະຊາ ຊົນລາວ ໂດຍຜ່ານທັງທາງໂທລະ ສັບສາຍດ່ວນ ທາງອີ່ເມລ ແລະ ທາງຈົດໝາຍລວມກັນເຖິງ 280 ເທື່ອຄົນ ແລະສາມາດສັງລວມ ເປັນ 300 ກວ່າຄວາມເຫັນດ້ວຍກັນ ທັງນີ້ ກໍລະນີທີ່ປະຊາຊົນລາວໄດ້ສະແດງຄວາມເປັນຫ່ວງເປັນໃຍ ແລະໄດ້ຮຽກຮ້ອງຂໍ ຄວາມຊ່ວຍເຫຼືອຈາກສະພາແຫ່ງຊາດຫຼາຍທີ່ສຸດນັ້ນກໍແມ່ນ ກໍລະນີບັນຫາກ່ຽວກັບການ ອະນຸຍາດໃຫ້ສໍາປະທານທີ່ດິນ ແລະການປົກປັກຮັກສາຊັບພະຍາກອນທໍາມະຊາດ ໂດຍສະເພາະແມ່ນປ່າໄມ້ ແລະແຮ່ທາດນັ້ນ ຖືເປັນບັນຫາທີ່ປະຊາຊົນຕ້ອງການໃຫ້ມີ ການຕິດຕາມກວດກາ ແລະຄຸ້ມຄອງຢ່າງໃກ້ຊິດຫຼາຍທີ່ສຸດ ສ່ວນນອກນັ້ນ ກໍເປັນບັນຫາ ກ່ຽວກັບຄວາມຍຸດຕິທໍາໃນສັງຄົມ ບັນຫາຈັນຍາບັນ ຂອງພະນັກງານ ບັນຫາການສຶກ ສາທີ່ຕິດພັນກັບວຽກເຮັດງານທໍາ ການຄຸ້ມຄອງການເຄຶ່ອນໄຫວຂອງຊາວຕ່າງຊາດ ແລະການບໍລິການທາງສັງຄົມຕາມລໍາດັບ ທາງດ້ານສະມາຊິກສະພາແຫ່ງ ຊາດລາວທ່ານນຶ່ງ ກໍໄດ້ປະກອບ ຄວາມເຫັນວ່າ ສາເຫດທີ່ສໍາຄັນ ທີ່ເຮັດໃຫ້ປະຊາຊົນລາວໄດ້ສະ ແດງຄວາມກັງວົນໃຈກ່ຽວກັບ ການອະນຸຍາດໃຫ້ສໍາປະທານ ທີ່ດິນ ເພື່ອຂຸດຄົ້ນແຮ່ທາດຫຼາຍ ເປັນພິເສດນັ້ນ ກໍຍ້ອນວ່າການ ອະນຸຍາດໃຫ້ສໍາປະທານດັ່ງກ່າວ ໄດ້ສົ່ງຜົນກະທົບຕໍ່ຊີວິດຄວາມ ເປັນຢູ່ຂອງປະຊາຊົນລາວຢ່າງ ກວ້າງຂວາງຫຼາຍຂຶ້ນນັບມື້ ໃນຂະນະທີ່ມາດຕະການຄຸ້ມຄອງໃນດ້ານກົດໝາຍນັ້ນ ກັບຍັງຄົງຂາດປະສິດທິພາບ ແລະບໍ່ສາມາດໃຫ້ການຢ່ຽວຢາປະຊາຊົນໄດ້ຢ່າງແທ້ ຈິງ ດັ່ງທີ່ສະມາຊິກສະພາແຫ່ງຊາດລາວທ່ານດັ່ງກ່າວນີ້ໄດ້ໃຫ້ການຢືນຢັນວ່າ: ກ່ອນໜ້າທີ່ ທ່ານທອງສິງ ທໍາມະວົງ ນາຍົກລັດຖະມົນຕີລາວ ກໍໄດ້ຖະແຫຼງຢືນຢັນຕໍ່ ກອງປະຊຸມສະໄໝສາມັນຄັ້ງທີ່ 3 ຂອງສະພາແຫ່ງຊາດຊຸດທີ່ 7 ວ່າລັດຖະບານລາວ ບໍ່ອະນຸຍາດ ແລະບໍ່ພິຈາລະນາໃຫ້ກຸ່ມບຸກຄົນ ຫຼືສ່ວນບຸກຄົນ ໄດ້ຍື່ນຫຼືຂໍລົງທຶນໃໝ່ໃນ ໂຄງການຂຸດຄົ້ນບໍ່ແຮ່ ແລະປູກຢາງພາລາ ຫຼືໄມ້ວິກ ໃນທົ່ວປະເທດຈົນເຖິງສິ້ນປີ 2015 ແລະໃນໄລຍະດັ່ງກ່າວນີ້ ລັດຖະບານລາວ ກໍຍັງຈະດໍາເນີນການທົບທວນນະໂຍບາຍ ແລະກວດກາບັນດາໂຄງການທີ່ໄດ້ອະນຸຍາດໄປແລ້ວນັ້ນ ວ່າໄດ້ປະຕິບັດຕາມສັນຍາ ຢ່າງຖືກຕ້ອງ ຫຼືບໍ່ອີກດ້ວຍ ສໍາລັບການກວດກາບັນດາໂຄງ ການຕ່າງໆທີ່ໄດ້ຮັບອະນຸຍາດ ໄປແລ້ວນັ້ນ ທ່ານທອງສິງ ທໍາ ມະວົງກໍໄດ້ເນັ້ນຢໍ້າວ່າ ຈະມີຄໍາ ສັ່ງໃຫ້ໂຈະໂຄງການໃນທັນທີ ຫາກກວດກາພົບວ່າ ໄດ້ມີການ ປະຕິບັດທີ່ບໍ່ໄປບໍ່ມາ ຫຼືຂາດປະ ສິດທິຜົນ ໃນການດໍາເນີນໂຄງ ການ ຫາກແຕ່ວ່າ ສໍາລັບໂຄງ ການທີ່ໄດ້ມີການປະຕິບັດຕາມ ຂໍ້ຕົກລົງ ຫຼືເປັນໄປຕາມສັນຍາ ຢ່າງມີປະສິດທິຜົນນັ້ນ ກໍສາມາດທີ່ຈະດໍາເນີນໂຄງການໄດ້ຕໍ່ໄປ ທັງນີ້ໂດຍອິງຕາມລາຍງານຂອງກະຊວງແຜນການແລະການລົງທຶນກໍໄດ້ລະບຸວ່າ ນັບແຕ່ ປີ 1998 ມາເຖິງປັດຈຸບັນນີ້ ລັດຖະບານລາວໄດ້ອະນຸມັດສໍາປະທານການຂຸດຄົ້ນບໍ່ແຮ່ ໄປແລ້ວ 171 ໂຄງການ ແລະອະນຸມັດສໍາປະທານທີ່ດິນເພື່ອປູກຢາງພາລາ ແລະໄມ້ວິກ 57 ໂຄງການ ໂດຍຄິດເປັນມູນຄ່າການລົງທຶນລວມເກີນກວ່າ 8,100 ລ້ານໂດລາ ຫຼືຄິດ ເປັນຫຼາຍກວ່າ 30% ຂອງມູນຄ່າການລົງທຶນທັງໝົດ ໃນລາວໃນປັດຈຸບັນ